stanford-oval/wikipedia huggingface dataset:
עבדאללה יוסוף הילאל
קריירה בינלאומית

ב-15 באוגוסט 2012 הילאל ערך את הופעת הבכורה שלו בנבחרת בחריין בהפסד 3-0 לאזרבייג'ן. ב-18 בינואר 2013 הבקיע את שער הבכורה שלו בנבחרת בהפסד 6-1 לכוויית.
הילאל השתתף עם הנבחרת בגביע אסיה בכדורגל בשנים 2015 ו-2019
נכלל בסגל נבחרת בחריין לטורניר גביע אסיה 2023.
תארים

הליגה הבחריינית השנייה: 2014
גביע המלך הבחרייני: 2014
הסופר קאפ הבחרייני: 2014
ליגת העל הבחריינית: 2017/2018
ליגת העל הצ'כית: 2019/2020, 2020/2021
הערות שוליים

↑  تعرّف على قائمة الأحمر النهائية لكأس آسيا لكرة القدم مع مدربنا خوان بيتزي בחשבון הטוויטר הרשמי של נבחרת בחריין, 31 בדצמבר 2023 (בערבית)
| נבחרת בחריין – גביע אסיה בכדורגל 2023 |
| --- | --- | --- |
|  1 פרדאן •  2 בנעדי •  3 אל-חיאם •  4 באקר •  5 עבד אל-והאב •  6 אל-חרדאן •  7 מדן •  8 מרהון •  9 יוסוף הילאל •  10 אל-אסווד •   11 אל-ח'טאל •  12 עיסא • 13 אטדה •  14 אל-חשאש • 15 א-שייח' • 16 עבד אל-קיום • 17 בוע'מאר • 18 עאדל • 19 עלי • 20 אל-חומיידאן • 21 ג'עפר • 22 לוטפאללה • 23 אל-ח'לאסי • 24 ח'לאיף • 25 אל-ואלי • 26 אל-עכר • מאמן: פיצי |  1 פרדאן •  2 בנעדי •  3 אל-חיאם •  4 באקר •  5 עבד אל-והאב •  6 אל-חרדאן •  7 מדן •  8 מרהון •  9 יוסוף הילאל •  10 אל-אסווד •   11 אל-ח'טאל •  12 עיסא • 13 אטדה •  14 אל-חשאש • 15 א-שייח' • 16 עבד אל-קיום • 17 בוע'מאר • 18 עאדל • 19 עלי • 20 אל-חומיידאן • 21 ג'עפר • 22 לוטפאללה • 23 אל-ח'לאסי • 24 ח'לאיף • 25 אל-ואלי • 26 אל-עכר • מאמן: פיצי | בחריין |
לירון מיוחס

| --- | --- |

 לידה:  10 ביוני 1985 (בת 39) ירושלים, ישראל ישראל 
 מוקד פעילות:  ישראל ישראל, איטליה איטליה
 תקופת הפעילות:  מ-2003
 עיסוק:  זמרת–יוצרת, נגנית כלי הקשה, מלחינה, נגנית כלי הקשה ופאנטם ומפיקה מוזיקלית
 סוגה:  מוזיקת עולם, פולק
 
לירון מיוחס (נולדה ב-10 ביוני 1985) היא אמנית כלי הקשה מן העולם, נגנית פאנטם, זמרת, יוצרת, כותבת ומורה למוזיקה וקצב. מופיעה ומנגנת בישראל ובחו"ל, מייצגת את ישראל באירועי תרבות בחו"ל, מעבירה סדנאות אמן לכלי הקשה בארץ, באירופה ובארצות הברית.
פרזנטורית לכלי הקשה, מצילות ופאנטם של החברה הבינלאומית הגרמנית Meinl Percussion (אנ').
יצירותיה מושפעות בעיקר מן המוזיקה האפריקאית, ג'אז, פולק, מוזיקה יהודית מסורתית ומוזיקה מן המזרח.
ראשית חייה ותחילת הקריירה

מיוחס נולדה בשנת 1985 בירושלים. בתור ילדה למדה גיטרה ופסנתר ולאחר שנחשפה למוזיקה מצרית, עת נפשה עם משפחתה בסיני, התחילה ללמוד נגינה על דרבוקה ודג'מבה. בגיל 20 פנתה למסלול של לימודי מוזיקה מזרחית.
ב-2007 נסעה לאירופה כדי לעבוד בפרויקטים חקלאיים, שם נחשפה למסורות עתיקות של שירות פלמנקו (דרום ספרד), ומוזיקת טרנטלה בדרום איטליה.
דיסקוגרפיה

אלבום מקורי Kalamar 2023
אלבום פאנטם אינסטרומנטלי, IN BETWEEN 2021
מיני אלבום אינסטרומנטלי Venus 2021
אלבום מקורי La Gitana, 2018
נגינה באלבום Mother of Souls של Estas Tonne & One Heart Family, 2017
נגינהב ב־EP "תפילת האמהות"של יעל דקלבאום, 2017
נגינה בפרויקט "בת המקום" של מגזין התרבות קפה גיברלטר, 2015
היוריסטיקה קבילה

במדעי המחשב, במיוחד באלגוריתמים הקשורים לחיפוש בעץ או בגרף, פונקציה היוריסטית נקראת פונקציה קבילה אם היא לעולם לא מעריכה יתר על המידה את עלות ההגעה ליעד, כלומר עלות ההגעה למטרה שהיא מעריכה אינה גבוהה מהעלות הנמוכה ביותר האפשרית להגעה מהנקודה הנוכחית ליעד.
אלגוריתמים לחיפוש

היוריסטיקה קבילה משמשת להערכת עלות ההגעה למצב היעד באלגוריתם חיפוש מיודע. על מנת שפונקציה היוריסטית תהיה קבילה עבור בעיית חיפוש מסוימת, העלות המשוערת חייבת להיות תמיד נמוכה או שווה לעלות בפועל של הגעה למצב היעד. אלגוריתם החיפוש משתמש בהיוריסטיקה כדי למצוא הערכה של הנתיב המיטבי למצב היעד מהצומת הנוכחי. לדוגמה, ב- אלגוריתם החיפוש A*, פונקציית העלות היא:
f(n)=g(n)+h(n)
כאשר
h(n) היא בעצם הפונקציה ההיוריסטית. אם ההיוריסטיקה בלתי קבילה, אלגוריתם A* לא בהכרח יחזיר את הפתרון המיטבי לבעיית החיפוש, עקב הערכת יתר של  f(n) .
דוגמאות

שתי דוגמאות שונות להיוריסטיקה קבילה עבור בעיית פתירת חידת ה-15:
מרחק המינג
מרחק מנהטן
מרחק המינג הוא המספר הכולל של לוחיות שלא נמצאות במקומן. ברור שהיוריסטיקה זו קבילה, מאחר שהמספר הכולל של ההזזות שידרשו על מנת לסדר את הלוח הוא לפחות מספר הלוחיות שלא נמצאים במקומן (יש להזיז כל לוחית לפחות פעם אחת). לכן, העלות (מספר המהלכים) של הגעה למצב המטרה (לוח מסודר) היא לפחות מרחק המינג של הפאזל.
מרחק מנהטן של פאזל מסוים במצב  n מוגדר להיות:
לדוגמה, הפאזל שמוצג למטה, בו השחקן מעוניין להזיז כל לוחית כך שהמספרים יהיו מסודרים משמאל לימין ומלמעלה למטה. מרחק מנהטן הוא היוריסטיקה קבילה במקרה זה מכיוון שיש להעביר כל לוחית לפחות את מספר המקומות שבינה לבין מיקומה הנכון.
| 0 | 1 | 2 | 3 |
| --- | --- | --- | --- |
| 81 | 30 | 61 | 43 |
| 144 | 93 | 123 | 72 |
| 54 | 14 | 132 | 153 |
| __ | 111 | 101 | 24 |
מרחק מנהטן של כל לוח ממקומו הנכון מצוין בכתיב תחתי. מרחק מנהטן הכולל של הפאזל המוצג הוא:
בנייה

היוריסטיקה קבילה יכולה להיגזר מגרסה מופחתת-אילוצים של הבעיה, או בעזרת מידע ממאגרי תבניות המאחסנים פתרונות מדויקים לבעיות משנה של הבעיה, או על ידי שימוש בשיטות למידה אינדוקטיביות.
לדוגמה, עבור חידת ה-15 שראינו מקודם, נוכל להגדיר שלוש בעיות פשוטות יותר: האילוץ המקורי שמגדיר את המשחק הוא "לוחית יכולה לנוע ממיקום א' למיקום ב' אם מיקום א' צמוד למיקום ב', וגם מיקום ב' ריק".
על ידי הפחתה של אחד או שני האילוצים, נגיע לשלוש הבעיות הבאות:
לוחית יכולה לנוע ממיקום א' למיקום ב' אם מיקום א' צמוד למיקום ב'.
לוחית יכולה לנוע ממיקום א' למיקום ב' אם מיקום ב' ריק.
לוחית יכולה לנוע ממיקום א' למיקום ב'.
מבעיה אחת נובע השימוש בפונקציה ההיוריסטית מרחק מנהטן, שמתעלמת מלוחיות בדרך. מבעיה שתיים נובע השימוש בפונקציה ההיוריסטית של גשניג. מבעיה שלוש נובע השימוש בפונקציה ההיוריסטית מרחק המינג. הפונקציות ההיוריסטיות שנובעות משיטה זו הן לא בהכרח פונקציות קבילות: יש להוכיח זאת.
חישוב ואכסון פתרונות מדויקים לבעיות משנה גם יכול לשמש כדרך לבנות פונקציה היוריסטית: הרעיון הוא לחשב מראש את הפתרונות עבור כל התבניות ההתחלתיות. לדוגמה, עבור חידת ה-15, נוכל לחשב את כמות המהלכים המיטבית לפתרון הבעיה עבור כל המיקומים ההתחלתיים האפשריים של הלוחיות 1,2,3,4,5,9,13 ושל המקום הריק (אנחנו לא מניחים שהתאים האחרים ריקים - עדיין צריך לפעול על פי הכללים של לוח מלא, אנחנו פשוט לא מעוניינים בסידור של הלוחיות האחרות)
| 0 | 1 | 2 | 3 |
| --- | --- | --- | --- |
| 4 | 3 | 2 | 1 |
|  |  |  | 5 |
|  |  |  | 9 |
| __ |  |  | 13 |
כדי לחשב את ערך הפונקציה ההיוריסטית של מצב מסוים, נשתמש בכמות המהלכים הדרושה להביא התבנית המתאימה של הלוחיות שבחרנו למיקומן הנכון (שחישבנו מראש). זוהי פונקציה קבילה, מאחר שאנחנו מחשבים את כמות המהלכים המינימלית שמביאה את קבוצת הלוחיות שבחרנו לאחד מהמצבים מתוך קבוצת המצבים שבהן הלוחיות שבחרנו נמצאות במקום הנכון. מאחר שהסידור המלא של כל הלוחיות בלוח גם נמצא בקבוצה זו, אנחנו יודעים שכמות ההזזות שנדרש באמת לבצע, גדולה-שווה לכמות שחישבנו.
ניתן לבנות פונקציה קבילה מיודעת יותר על ידי לקיחת מקסימום של ערך הפונקציה מבין מספר מאגרי תבניות שונים.
ניתן גם לבנות פונקציה קבילה מיודעת עוד יותר בעזרת לקיחת סכום של ערכי הפונקציה ממספר מאגרי תבניות "זרים".
שימוש למציאת פתרון מיטבי

אלגוריתמי חיפוש (למשל אלגוריתם A*) יכולים להשתמש בהיוריסטיקה קבילה על מנת למצוא פתרון מיטבי. דוגמה ידועה וקלה להבנה היא אלגוריתם חיפוש לרוחב. במקרה זה, פונקציית ההערכה ההיוריסטית  h(n) שווה ל- 0 עבור כל צומת  n. ברור שהפונקציה ההיוריסטית נמוכה מהעלות בפועל. ההיוריסטיקה הזו תגרום לאלגוריתם לבחון את כל הנתיבים האפשריים ובסופו של דבר למצוא את הפתרון המיטבי (כלומר, הדרך הקצרה ביותר ליעד).
עבור אלגוריתם A*, נציג דוגמה שתדגים מדוע קבילות יכולה להבטיח מציאת פתרון מיטבי במהלך החיפוש:
נניח שיש לנו עלויות כפי שמופיעים בתמונה, הערכים בתוך הצמתים הם ערכי הפונקציה ההיוריסטית, והערכים על יד הקשתות הם המחיר של מעבר בקשת.
ברור שנתחיל לבקר בצומת האמצעי העליון, שכן העלות הכוללת הצפויה, כלומר  f(n), הוא  10+0=10. ואז הצמתים המועמדים הם צומת היעד, עם  f(n) ששווה ל- 10+100+0=110, והצומת התחתונה. אנחנו נבחר את הצמתים התחתונים בזה אחר זה, ורק לבסוף ביעד, עם העלות המעודכנת, שכן לכולם יש  f(n) נמוך מה- f(n) של היעד, בהתחשב בדרך הנוכחית (העליונה). כלומר מאחר שה- f(n) שלהם הוא  100,101,102,102, אז אף על פי שצומת היעד היה מועמד, לא בחרנו בו כי עדיין היו דרכים טובות יותר. בדרך זו, היוריסטיקה קבילה יכולה להבטיח מיטביות.
עם זאת, אף על פי שהיוריסיטקה קבילה יכולה להבטיח מיטביות, השימוש בה לא בהכרח יעיל.
הערות שוליים

↑  אדר, ניר (2004). בינה מלאכותית. UnderWarrior. p. 22.
1 2  John Gaschnig, Readings in Artificial Intelligence, Morgan Kaufmann, 1981-01-01, עמ' 23–29, ISBN 978-0-934613-03-3. (באנגלית)
↑  Richard E. Korf, Ariel Felner, Disjoint pattern database heuristics, Artificial Intelligence 134, 2002-01, עמ' 9–22 doi: 10.1016/S0004-3702(01)00092-3
↑  "Why do admissable [sic] heuristics guarantee optimality?". Stack Overflow. נבדק ב-2020-10-01.
חידת ה-15
פנחס הלפרן

אין תמונה חופשית
פנחס הלפרן הוא רופא מומחה להרדמה, טיפול נמרץ ורפואה דחופה, רופא צלילה, פרופסור להרדמה וטיפול נמרץ, ראש החוג לרפואה דחופה, הפקולטה לרפואה אוניברסיטת תל אביב (משנת 2015).
היה מנהל המחלקה לרפואה דחופה במרכז הרפואי ת"א ע"ש סוראסקי
קורות חיים

בשנת 1976 סיים הלפרן את לימודי הרפואה בפקולטה לרפואה על שם סקלר, באוניברסיטת תל אביב.
ב-1977 סיים  שנת סטאז' בתל השומר.
בין השנים 1979–1982  התמחה הלפרן  ברפואה היפרברית, במכון לרפואה ימית של חיל הים בחיפה.
בין השנים 1983–1984 התמחה בטיפול נמרץ בבית חולים רמב"ם בחיפה.
בין  השנים 1983–1987 התמחה הלפרן בהרדמה במרכז הרפואי ת"א ע"ש סוראסקי
בין השנים 1987–1988 התמחה הלפרן בטיפול נמרץ כללי במרכז הרפואי של אוניברסיטת אוהיו ב ארצות הברית.
בין השנים 1990–1993 כיהן הלפרן כסגן מנהל מחלקת הרדמה וטיפול נמרץ בבית החולים איכילוב.
ב- 1997 השתלם הלפרן ברפואה דחופה ב-Whipps Cross Hospital, לונדון, בריטניה
אוניברסיטת תל אביב

בשנת 2011 מונה הלפרן לפרופסור חבר קליני בהרדמה וטיפול נמרץ, הפקולטה לרפואה, אוניברסיטת תל אביב.
משנת 2015 מכהן הלפרן כראש החוג לרפואה דחופה, בפקולטה לרפואה, אוניברסיטת תל אביב.
להלפרן 118 פרסומים רפואיים מדעיים. (אתר Pubmed)
ממחקריו של הלפרן : "תחלואה עקב נטילת הסם אקסטזי: סקר ארצי במחלקות לרפואה דחופה בבתי חולים כלליים 2003"
אוניברסיטת תל אביב > איגודים מקצועיים

הלפרן חבר באגודה האמריקאית לטיפול נמרץ SCCM,  האגודה האמריקאית לרפואה דחופה ACEP, האגודה הבינלאומית להערכת טכנולוגיות ברפואה.
הלפרן  בחבר במועצה המדעית של מפקדת קצין רפואה ראשי, כמו כן חבר במועצות הלאומיות לטראומה וללוגיסטיקה ברפואה.
הלפרן מכהן כמזכיר האיגוד הישראלי לרפואה דחופה, וכרופא ראשי, של הרשות הלאומית לצלילה ספורטיבית.
הערות שוליים

↑  ההסתדרות הרפואית בישראל - רופא צלילה
↑  פרופ' פנחס הלפרן - מנהל המחלקה לרפואה דחופה
↑  רשימת הפרסומים של פרופ' פנחס הלפרן
↑  "תחלואה עקב נטילת הסם אקסטזי: סקר ארצי במחלקות לרפואה דחופה בבתי חולים כלליים 2003", אחראית מחקר: ד"ר רחל בר - מדענית ראשית הרשות הלאומית למלחמה בסמים,  חוקרים ראשיים : ד"ר פנחס הלפרן, ד"ר בני אברהמי, חוקרים : ד"ר קובי פלג, ד"ר ידידיה בנטור, מאי 2004
↑  מועצה לאומית ללוגיסטיקה במערכות בריאות, (מדינת ישראל, משרד הבריאות)
דיקטטור

ערך זה עוסק במנהיג בעל שליטה מוחלטת. אם התכוונתם למשמעות אחרת, ראו .
מימין: אדולף היטלר, דיקטטור גרמניה משנת 1933 עד 1945 ולצידו בניטו מוסוליני, דיקטטור איטליה משנת 1922 עד שנת 1945
דיקטטור הוא מנהיג פוליטי בעל שליטה מוחלטת. כשדיקטטור שולט בחברה או באומה נקרא המצב דיקטטורה. המילה דיקטטור נטבעה בימי הרומאים, שם הדיקטטור היה ממונה לשלטון על ידי הסנאט הרומי בעת משברים על מנת לפתורם.
בעידן המודרני, המונח "דיקטטור" משמש לרוב לתיאור מנהיג שהוא בעל בכוח אישי יוצא מן הכלל ואף עושה בו שימוש לרעה. דיקטטורות מאופיינות על ידי אחד או יותר מהבאים: ביטול בחירות ודיכוי זכויות אזרחיות, הכרזה על מצב חירום במדינה, דיכוי יריבים פוליטיים בכל האמצעים האפשריים (גם לא חוקיים כגון התנקשות או הרעלה). כמו כן דיקטטור משליט משטר חד-מפלגתי ולרוב פולחן אישיות סביב דמותו.
המונח דיקטטור מאוד דומה, אך לא זהה, להגדרה העתיקה של "עריץ". במקור, הן התואר עריץ והן התואר דיקטטור לא נשאו הקשרים שליליים. מגוון גדול של שליטים שכוננו משטרים שונים, כמו חונטות צבאיות, משטרים חד-מפלגתיים וממשלות אזרחיות בהן עמדו, תוארו כדיקטטורים. הדיקטטור יכול להחזיק בדעה ימנית קיצונית, שמאלית קיצונית או אף להיות א-פוליטי.
בעידן המודרני

עד לקראת סיומה של המאה ה-19 שימש המונח דיקטטור לתאר מנהיג חזק ולא נקשרו אליו רעיונות ודעות שליליות. למשל, בתום מסע האלף בשנת 1860, ג'וזפה גריבלדי איחד את ממלכות סיצליה והוגדר כ"דיקטטור" של איטליה. זמן קצר לאחר מכן, בשנת 1863, לאחר מרד ינואר בפולין, עלו לשלטון ארבעה "דיקטטורים" במדינה.
בימינו, למילה ולמונח דיקטטור מתלווים הקשרים שליליים, ביניהם אכזריות ודיכוי עם. נעשה שימוש במילה כדי לאתר אדם בעל כוח פוליטי שאינו מאפשר ליריביו לנצחו באופן הוגן, וכן למנהיגים בעלי מגלומניה. דיקטטורים במאה האחרונה ציוו על פולחן אישיות סביב דמותם, דוגמת הצבת פסלים רבים בדמותם ותמונותיהם בציבור או אזכור שמם בכל אירוע, וכן העניקו לעצמם תארים ודרגות כבוד. למשל אידי אמין, ביקש מכל נתיניו לתאר אותו במילים אלה "הוד מעלתו, נשיא לכל החיים, פילדמרשל אל חאג'י דוקטור אידי אמין דאדה, בעל אות השירות המצוין והצלב הצבאי, כובש האימפריה הבריטית באפריקה בכלל ובאוגנדה בפרט". בסרט "הדיקטטור הגדול", צ'ארלי צ'פלין ביקר באופן סאטירי את אדולף היטלר והן את מוסד הדיקטטורה.
כמו כן, למילה דיקטטור מתלווה כמעט תמיד הקשר צבאי. דיקטטורים רבים עמלו כדי להשתלט ולהשפיע על הצבא במדינתם וכן לבשו מדים צבאיים וענדו דרגות צבאיות. פרנסיסקו פרנקו היה בעל דרגת לוטננט גנרל בצבא הספרדי לפני שביצע הפיכה והשתלט על המדינה. מנואל נורייגה היה גנרל בצבא פנמה שלימים נהפך לדיקטטור שלה. יש גם דיקטטורים שמעולם לא שירתו שירות צבאי או היו חלק משורות הצבא באיזשהו אופן.
יש דיקטטורים שהתמחו בשילהוב ההמון, דוגמת מוסליני והיטלר. אחרים היו בעלי כישורים רטוריים יותר דוגמת סטלין ופרנקו. לרוב, עושי דבריו של הדיקטטור משתלטים על אמצעי התקשורת במדינה, עורכים תעמולות רבות לטובתו וכן משתיקים ומדכאים את המתנגדים והמבקרים של שלטונו.
פגיעה בזכויות אדם

תחת שלטונם הסובייטי של יוסיף סטלין וולדימיר לנין, מתנגדי ויריבי המשטר סבלו מ"טרור אדום", כלומר רדיפה מארגונים דוגמת הצ'קה, המשטרה החשאית, הוצאות להורג ללא משפט וכן ממשלוחים בלתי פוסקים לגולאגים. מרבית האסירים בגולאגים לא היו אסירים פוליטיים, אם כי אחוז ניכר מהם מחו נגד הקומוניזם או נגד ראשי המשטר. לפי הערכות, במחנות העבודה ברוסיה הקומוניסטית שנקראו גולאגים מצאו את מותם למעלה מ-1,050,000 איש. כמו כן, המשטר הסובייטי נתן אור ירוק לביצוע ניסויים רפואיים בבני אדם, שימוש בתרופות פסיכיאטריות ואשפוז פסיכיאטריים כפויים כדי להשתיק מתנגדים ו"בוגדים", אי מתן חופש דתי, או חופש להתאגד, לנאום או להתאסף.
פול פוט היה הדיקטטור של קמבודיה בשנת 1975. במהלך שלטונו שנמשך ארבע שנים כ-1.7 מיליון איש מצאו את מותם (מתוך אוכלוסייה של 7 מיליון איש). כתוצאה מכך, פוט מכונה "היטלר של קמבודיה" ו"הטירן רוצח העם".
בית הדין הפלילי הבינלאומי הוציא צו מעצר כנגד דיקטטור סודאן, עומר אל-בשיר, בגין פשעי מלחמה שערך משטרו בדארפור.
ראו גם

דיקטטור נאור
עריץ
משטר צבאי
הערות שוליים

↑  Luisa Quartermaine, Mussolini's Last Republic: Propaganda and Politics in the Italian Social Republic (R.S.I.) 1943-45, Elm Bank Publications, 2000. (באנגלית)
↑  Definition of DICTATOR, www.merriam-webster.com, ‏2024-12-06 (באנגלית)
↑  Kostadis J. Papaioannou, Jan Luiten Van Zanden, The dictator effect: how long years in office affect economic development, Journal of Institutional Economics 11, 2015-03, עמ' 111–139 doi: 10.1017/S1744137414000356
↑  Mfonobong Nsehe, The Five Worst Leaders In Africa, Forbes (באנגלית)
↑  Faraz Talat, Call them ‘Dictators’, not ‘Kings’, DAWN.COM, ‏2015-01-28 (באנגלית)
| --- | --- |
בקרת זהויות :  NLI: 987007552914105171  BnF: cb119472525 (data)  LCCN: sh85037695  NDL: 00561660  NKC: ph119466 
תאודורו אוביאנג נגמה מבאסוגו, דיקטטור גינאה המשוונית
עומר אל-בשיר, דיקטטור סודאן לשעבר
חושים (דמות מקראית)

| --- | --- |

 לידה:  ישראל
 פטירה:  מצרים העתיקה
 אב:  דן 
 צאצאים:  אהליאב בן אחיסמך 
 
חוּשִׁים בֶּן דָּן הוא דמות מקראית, בנו היחיד של דן, בן יעקב. בתורה הוא מוזכר ”וּבְנֵי דָן חֻשִׁים” (ספר בראשית, פרק מ"ו, פסוק כ"ג). בתלמוד הובאו סיבות שונות מדוע נכתב בלשון רבים "ובני". בפרשת פינחס הוא מוזכר בשם "שוחם".
מסופר במדרש שבזמן העימות בין יוסף שליט מצרים ואחיו שלא הכירוהו, נתן יהודה צעקה שנשמעה עד ארץ ישראל וחושים ששמע את הצעקה הצטרף לעזרתם של בני יעקב.
עוד מסופר כי בעת קבורתו של יעקב אבינו בא עשיו אחיו וערער על הזכות לקבור את יעקב במערת המכפלה, בעוד שאר בני יעקב טורחים בחיפוש שטר הקנין בו מכר עשיו את חלקו במערה ליעקב, ניגש חושים בן דן, שהיה כבד שמיעה, ולא הבין על מה המהומה ומדוע מתעכבת קבורת יעקב והוא מוטל בבזיון, וערף את ראשו של עשיו: ”חושים, בריה דדן, תמן הוה, ויקירן ליה אודניה. אמר להו 'מאי האי?', ואמרו ליה 'קא מעכב האי עד דאתי נפתלי מארעא דמצרים'. אמר להו 'ועד דאתי נפתלי מארעא דמצרים יהא אבי אבא מוטל בבזיון?!', שקל קולפא, מחייה ארישיה” (תלמוד בבלי, מסכת סוטה, דף י"ג, עמוד א'.).
מבני בניו הידועים אנו מוצאים את אהליאב בן אחיסמך שיחד עם בצלאל בן אורי בן חור הקימו את המשכן, וכן את שמשון הגיבור שהיה משבט דן.
הערות שוליים

↑  ספר במדבר, פרק כ"ו, פסוק מ"ב
↑  בראשית רבה, צג, ז
Lifetime

| --- | --- |

 פרטי הערוץ
 מדינה:  ארצות הברית 
 תאריך השקה:  1 בפברואר 1984 
 בעלות:  חברת וולט דיסני, Lifetime Entertainment Services, בפסקה זו רשומה אחת נוספת שטרם תורגמה 
 משרד ראשי:  ניו יורק 
 
לייפטיים (באנגלית: "Lifetime") הוא ערוץ טלוויזיה אמריקאי, המתמקד בעיקר בתוכן המיועד לנשים. הערוץ נוסד בשנת 1984 והוא בבעלות קבוצת A&E Networks, חלק מקבוצת דיסני. לייפטיים ידוע בתוכניותיו המגוונות, הכוללות סדרות דרמה, קומדיות, סרטי טלוויזיה וסוגות נוספות המיועדות לקהל הנשי.
הערוץ שודר בישראל בחברת הכבלים HOT ובלוויין Yes הטלוויזיה בלוויין באמצעות הזכיינית טלעד. סיים את שידוריו בישראל בתאריך 31 ביולי 2018.
היסטוריה

לייפטיים הוקם במטרה לספק תוכן שמתמקד בנושאים הקרובים ללב הנשים, והצליח לבנות קהל נאמן על ידי הצגת סדרות מצליחות כמו רקדניות קטנות, חתונה ממבט ראשון, פרויקט מסלול ועוד. במשך השנים, הערוץ התפתח והרחיב את התוכן שלו, וכולל גם תוכניות ריאליטי, לצד סרטים דוקומנטריים בנושאים חברתיים חשובים.
תוכן

לייפטיים מציע מגוון רחב של תוכניות:
דרמות: סדרות דרמה שמדברות על חוויות נשים, יחסים, ואתגרים בחיים.
קומדיות: תוכניות קומיות שמציגות את חיי היום-יום של נשים.
סרטים: ערוץ מפיק מספר רב של סרטים שמיועדים לקהל הנשי, כולל סרטי מתח ודוקומנטריים.
השפעה וחדשנות

לייפטיים נודע בזכות השפעתו על התקשורת והתרבות, כשהוא מתמודד עם נושאים חברתיים חשובים כמו אלימות במשפחה, בריאות נשים ויחסים בין-אישיים. הערוץ לא מהסס להציג נושאים מורכבים ולעיתים קשים, ולעודד שיח פתוח על בעיות חברתיות.
לייפטיים נותר ערוץ מרכזי בעולם הבידור הנשי, עם תוכן שמתאים לצרכים ולרצונות של נשים בכל הגילאים. עם השנים, הערוץ ממשיך להתפתח ולחדש, תוך שמירה על הערכים שהקנו לו את הפופולריות הרבה בקרב קהלו.
Yango

| --- | --- |


 נתונים כלליים
 תקופת הפעילות:  אוקטובר 2018 – הווה (כ־6 שנים) 
 מיקום המטה:  דובאי 
  
 yango.com
 
Yango היא חברה טכנולוגיה המספקת שירותים מרובים, כגון הסעות, משלוחים ושירותי מכולת אלקטרוניים. Yango פועלת באירופה, אפריקה, המזרח התיכון ודרום אמריקה וזמינה באמצעות אפליקציה לנייד. החלה בשנת 2018, כמותג של יאנדקס, עד שנפרדה מחברת האם בשנת 2022.
יאנגו החלה כמותג שפותח תחת יאנדקס ונוהלה על ידי ריידטק אינטרנשיונל B.V, חברת בת של יאנדקס N.V, חברת אחזקות הולנדית שהחזיקה בקונגלומרט יאנדקס LLC.
מאז 2022 יאנגו פועלת כחברה עצמאית תחת חברת רייד-טכנולג׳י גלובאל FZ-LLC, אשר המטה שלה ממוקם בדובאי בדובאי .
החל משנת 2023, השירות פועל באפריקה, אסיה, אירופה ודרום אמריקה.
בחודש מרץ 2024 הוכרז כי יאנגו מכרה את חברת אפליקציית הזמנת המוניות שלה בישראל לאיש עסקים מקומי.
ראו גם

יאנדקס. טקסי
הערות שוליים

↑  "Yango challenging Gett in Israel's taxi app market". en.globes.co.il. 2019-11-14. נבדק ב-2020-01-21.
↑  OpenCorporates: Ridetech International B.V., opencorporates.com
↑  YANGO Privacy Policy
↑  "Yango sets up global office in Dubai". 2023-10-23. נבדק ב-2024-10-07.
↑   דניאל שמיל, עוד אפליקציית מוניות מחליפה ידיים: יאנגו ישראל נמכרת לקבוצת משקיעים, באתר TheMarker‏, 21 במרץ 2024
ניקולאה פטרסקו-קומנן

פטרסקו-קומנן
ניקולאה פטרסקו-קומנן (ברומנית: Nicolae Petrescu-Comnen‏, 24 באוגוסט 1881 - 8 בדצמבר 1958), היה משפטן, דיפלומט, פובליציסט ופוליטיקאי רומני שכיהן כשר חוץ של רומניה ב-1938.
ניקולאה פטרסקו (השם קומנן נוסף מאוחר יותר) נולד כבנו של משפטן ושל מורה שניהלה פנימיית בנות. הוא למד בבתי הספר של בוקרשט, רומניה. את לימודיו האוניברסיטאיים בתחומי המשפטים, הספרות וההיסטוריה התחיל באוניברסיטת בוקרשט והמשיך ללימודי דוקטורט בפריז, צרפת. לאחר לימודיו שב לבוקרשט ועבד כעורך דין, פרקליט מדינה וגם פרופסור לכלכלה ומשפט תעשייתי בפקולטה למשפטים באוניברסיטת בוקרשט. הוא נרשם כחבר במפלגה הליברלית ונבחר לפרלמנט הרומני בבחירות הראשונות לאחר מלחמת העולם הראשונה.
הייחוס והשם

בתקופת שהותו בצרפת פטרסקו פרסם ספר שירים תחת השם  Nicolae Petrescu-D'Artagnan, שם המרמז למוסקטר של אלכסנדר דיומא האב. ב-1902 הוסיף לשם משפחתו את השם Comnen, שמה של משפחה קיסרית ביזנטינית, שלפי טענתו הוא היה מצאצאיה. הוא התיידד עם בת זוגו העתידית, אישה יפה ממוצא הונגרי פשוט. לפני שנשא אותה לאישה שלח אותה ללימודי צרפתית בלוזאן ומצא בטריאסטה רוזן איטלקי זקן ועני, שתמורת קצבה הסכים לאמץ אותה. בהזמנות לחתונה היא הוצגה כרוזנת.
הקריירה הדיפלומטית

לפי הצעתו של יון (יונל) ברטיאנו פנה פטרסקו לקריירה דיפלומטית - הוא התמנה שגריר בשווייץ וכיהן בה מ-1923 עד 1928 ובו זמנית היה נציג רומניה בחבר הלאומים. מפברואר 1928 עד מרץ 1930 כיהן כשגריר בגרמניה ומ-1930 עד 1932 היה שגריר בותיקן. ב-1932 שב לגרמניה לכהונה שנייה בשגרירות, שנמשכה עד 1938. ב-1938 נקרא לרומניה והתמנה לתת מזכיר מדינה ובהמשך מונה להיות שר החוץ של רומניה וכיהן בתפקיד זה מ-17 בפברואר עד 21 בדצמבר 1938. בסיום תפקידו כשר חוץ יצא לכהונה נוספת כשגריר בוותיקן. לאחר עלייתו לשלטון של יון אנטונסקו יצא בדימוס והתיישב בפירנצה, שבאיטליה.
תוכנית יישוב יהודי רומניה באפריקה

בנובמבר 1938, בעת ביקור של קרול השני, מלך רומניה בבריטניה, ניהל פטרסקו-קומנן מגעים עם שר החוץ הבריטי, אדוארד פרדריק לינדלי ווד, הרוזן הראשון מהליפקס, על יישוב יהודי רומניה בטריטוריה בריטית באפריקה.
הפובליציסטיקה וספריו

פטרסקו-קומנן פרסם מאמרים רבים בעיתונות השווייצרית והצרפתית בנושא חלקה של רומניה במלחמת העולם הראשונה, מאמציה וקורבנותיה. בסיום פעילותו הדיפלומטית, לאחר שהתיישב בפירנצה, הקדיש עצמו לפובליציסטיקה ובין היתר תקף את המשטר הקומוניסטי של רומניה.
במהלך חייו פרסם ספרים בנושאים משפטיים והיסטוריים ובהם:
Etudes sur les origines de la Magistrature Roumaine, 1902 - אטיוד על מקורות המשפט הרומני
Etudes sur la conditions des Israélites en Roumaine, Paris, Pedone, 1905 - אטיוד על תנאי היהודים ברומניה
Câteva considerațiuni asupra socialismului, 1909 - כמה הערות על הסוציאליזם
Studiu asupra intervențiunii statului între capital și muncă, București, Göbl, 1910 - מחקר על מעורבות המדינה בין הון ובין עבודה
Notes sur la guerre roumaine, Paris, Payot, 1917 - הערות על המלחמה הרומנית
Statutul internațional al României și devenirea ei istorică 1933 - המעמד הבינלאומי של רומניה והתפתחותה ההיסטורית
Dreptul la viață al națiunilor mici 1944 - זכותן לחיים של אומות קטנות
הערות שוליים

↑  Nicolae Petrescu-Comnen – Diplomat (ברומנית)
| --- | --- |
בקרת זהויות :  NLI: 987007463625505171  PLWABN: 9810594660805606  BIBSYS: 1023234  BNE: XX5061522  BnF: cb16203885g (data)  GND: 120003465  ISNI: 0000 0001 2103 1955  LCCN: n50010659  NKC: xx0236175  NTA: 128632380  SNAC: w6ms4pr0  SUDOC: 05717525X  VcBA: 495/36769  VIAF: 95249187   WorldCat (עם VIAF): 95249187
רכב חשמלי מונע מצבר

הטויוטה RAV4 EV הונעה על ידי 24 מצברי 12 וולט, בעלי מחיר מעשי שווה ערך ליותר מ-165 מיילים לגלון לפי תעריפי הדלק בשנת 2005 בארצות הברית
רכב חשמלי מונע מצבר הוא סוג של כלי רכב חשמלי שבו משתמשים באנרגיה כימית האצורה בחבילת מצברים נטענים. המצבר הנפוץ בעשור השני של המאה ה-21 לשימוש בכלי רכב חשמליים מבוסס על סוללת יוני ליתיום (Lithium ion). ההספק הנחוץ עבור רכב חשמלי מונע מצבר מתקבל מהמנוע החשמלי בלבד, כך שברכב זה אין צורך במנוע בעירה פנימית, במכל דלק או בתא דלק. לעומת זאת, כלי רכב שבהם מצויים שני סוגי המנועים (חשמלי ובעירה פנימית) נקראים "כלי רכב היברידיים" ואינם נחשבים לכלי רכב חשמליים מונעי-מצבר.
כלי רכב חשמליים מונעי מצבר במונקו בשנת 2000 באירוע טרנסאירופה